CELEX: 62012TB0198
Language: mt
Date: 2013-05-15 00:00:00
Title: Kawża T-198/12 R: Digriet tal-President tal-Qorti Ġenerali tal- 15 ta’ Mejju 2013 — Il-Ġermanja vs Il-Kummissjoni ( “Proċeduri għal miżuri provvizorji — Valuri ta’ limitu għall-antimonju, l-arseniku, il-barju, iċ-ċomb u l-merkurju fil-ġugarelli — Rifjut tal-Kummissjoni li tapprova kompletament id-dispożizzjonijiet nazzjonali nnotifikati mill-awtoritajiet Ġermaniżi li jżommu valuri ta’ limitu għal dawn is-sustanzi — Talba għal miżuri provviżorji — Ammissibbiltà — Urġenza — Fumus boni juris — Ibbilanċjar tal-interessi” )

29.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 189/23
            
         Digriet tal-President tal-Qorti Ġenerali tal-15 ta’ Mejju 2013 — Il-Ġermanja vs Il-Kummissjoni
   (Kawża T-198/12 R)
   (Proċeduri għal miżuri provvizorji - Valuri ta’ limitu għall-antimonju, l-arseniku, il-barju, iċ-ċomb u l-merkurju fil-ġugarelli - Rifjut tal-Kummissjoni li tapprova kompletament id-dispożizzjonijiet nazzjonali nnotifikati mill-awtoritajiet Ġermaniżi li jżommu valuri ta’ limitu għal dawn is-sustanzi - Talba għal miżuri provviżorji - Ammissibbiltà - Urġenza - Fumus boni juris - Ibbilanċjar tal-interessi)
   2013/C 189/48
   Lingwa tal-kawża: il-Ġermaniż
   
      Partijiet
   
   
      Rikorrenti: Ir-Repubblika Federali tal-Ġermanja (rappreżentanti: T. Henze u A. Wiedmann, aġenti)
   
      Konvenuta: Il-Kummissjoni Ewropea (rappreżentanti: M. Patakia u G. Wilms, aġenti)
   
      Suġġett
   
   Talba sabiex tinkiseb, fuq bażi provviżorja, l-approvazzjoni taż-żamma tad-dispożizzjonijiet nazzjonali nnotifikati mill-awtoritajiet Ġermaniżi li jistabbilixxu valuri ta’ limitu għall-antimonju, l-arseniku, il-barju, iċ-ċomb u l-merkurju fil-ġugarelli sakemm tingħata deċiżjoni fuq il-mertu mill-Qorti Ġenerali.
   
      Dispożittiv
   
   
               (1)
            
            
               Il-Kummissjoni Ewropea għandha tawtorizza ż-żamma tad-dispożizzjonijiet nazzjonali nnotifikati mir-Repubblika Federali tal-Ġermanja li jistabbilixxu valuri ta’ limitu għall-antimonju, l-arseniku, il-barju, iċ-ċomb u l-merkurju fil-ġugarelli sakemm il-Qorti Ġenerali tiddeċiedi r-rikors prinċipali.
            
         
               (2)
            
            
               Il-kumplament tat-talba għal miżuri provviżorji huwa miċħud.
            
         
               (3)
            
            
               L-ispejjeż huma rriżervati.